钦定古今图书集成/理学汇编/学行典/第090卷 > 荀悦申鉴 > 《杂言下》
## 钦定古今图书集成/理学汇编/学行典/第090卷 > 荀悦申鉴 > 《杂言下》

才之实也，行可为，才不可也。曰：古之所以谓才也本，
今之所谓才也末也。然则以行之贵也，无失其才，而
才有失。先民有言适楚而北辕者曰：“吾马良，用多御
善”此三者益侈，其去楚亦远矣。遵路而骋，应方而动，
君子有行，行必至矣。

或问：“圣人所以为贵者，才乎？”曰：“合而用之，以才为贵；
分而行之，以行为贵。”舜禹之才而不为邪？甚于〈阙〉矣。
舜禹之仁，虽亡其才，不失为“良人”哉。